**A Magyar Tolkien Társaság Tanácsa pályázatot hirdet Lassi Laurië koncepciójának kidolgozására és főszerkesztői, felelős szerkesztőségi feladatainak ellátására**

**A projekt általános keretei:**

A Társaság tevékenységének bemutatása, illetve céljaihoz kapcsolódó tudományos, ismeretterjesztő és kreatív tevékenység publikációs fórumaként Lassi Laurië címmel rendszeresen megjelenő folyóiratot ad ki az Alapszabályban foglaltak szerint.

Előnyt élveznek azok a pályázatok, akik vállalják, hogy a 2014. évi szám a 2014-es LEP-re megjelenik.

**A megvalósítás keretei:**

A folyóirat tartalmi és formai összeállításának munkálatait, illetve nyomdai előállítását egy főszerkesztő vezeti, általa felkért és megbízott főszerkesztő-helyettes(ek) és a szerkesztők segítségével.

Fontos, hogy az Alapszabály 4. § 3. bekezdésének rendelkezései alapján a Tanácsba delegált főszerkesztő a pályázaton belül külön nyilatkozzon arról, hogy:

**1. érvényes, bármely típusú MTT-tagsággal rendelkezik, és**

**2. vállalja a Tanácstagsággal járó jogokat és kötelezettségeket 1 évre.**

**A szervezői csoportok összeállításának feltételei** (az Asz. 17., 18. §-ának rendelkezésein felül):

- a főszerkesztőnél előny, ha már rendelkezik újságírói vagy médiaszervezési tapasztalattal;

**A pályázat részletei:**

Pályázók neve, tapasztalata, feladatköre és működése:

Főszerkesztő, főszerkesztő-helyettes, más nevesített szerkesztőségi tagok név szerinti felsorolása, MTT-s és más szervezésben szerzett tapasztalataikkal együtt. Mindenkinél egyértelmű legyen, hogy milyen feladatkört fog ellátni a munka során.

A koncepció ismertetése:

Kérjük kifejteni a lap irányvonalát, különös tekintettel a Társaság tevékenységének bemutatását, tolkieni tudományos, ismeretterjesztő és kreatív tevékenység publikációs formáit.

Részletes elképzeléseket várunk a lap tartalmának előállítására vonatkozóan, különös tekintettel az írók/alkotók motiválására.

Költségek: Előnyt jelent, ha a pályázók formailag és tartalmilag szabályos költségvetés tervezetet mellékelnek a pályázathoz. Ennek hiányában legalább a fő bevételi forrásokra és összegekre, illetve a fő kiadási tételekre vonatkozó előzetes tervezetet kell a pályázathoz csatolni.

A pályázáshoz segítséget lehet kérni a Tanács tagjaitól/vezetőjétől (Barna Bálint/Gandalf), illetve a költségvetést illetően ezen kívül fordulhattok a penzugy@tolkien.hu címen az Elnökséghez, illetve a Gazdasági vezetőhöz, Kiss Kincsőhöz.

**A pályázatokat a** tanacs@tolkien.hu-ra **és a** vezetoseg@tolkien.hu-ra **várjuk 2013, szeptember 30-ig.**

Budapest, 2013. szeptember 4.